คสช.จัดหนัก! ซัดเปรี้ยง “ม.44” ยืดค่าคลื่นเก้าร้อย “10 งวด”-ยกค่างวดทีวีฯ 11 ราย
คสช.จัดหนัก! ซัดเปรี้ยง “ม.44” ยืดค่าคลื่นเก้าร้อย “10 งวด”-ยกค่างวดทีวีฯ 11 ราย
11 เม.ย. 2562

สืบเนื่องจากกรณีที่มีคำสั่งคณะรักษาความสงบแห่งชาติ (คสช.) ใช้อำนาจตามมาตรา 44 ออกคำสั่งช่วยเหลือผู้ให้บริการโทรศัพท์เคลื่อนที่ต้องชำระค่าใบอนุญาตงวดสุดท้าย(งวดที่4) ล่าสุด เว็บไซต์ราชกิจจานุเบกษา ได้มีประกาศเกี่ยวกับมาตรการแก้ไขปัญหาการประกอบกิจการโทรทัศน์และกิจการโทรคมนาคม ในวันนี้ (11 เม.ย.62) โดยมีใจความสำคัญว่า
ให้สำนักงาน กสทช.พิจารณาแบ่งชำระเงินประมูลคลื่นความถี่ทั้งหมดที่ผู้รับใบอนุญาตต้องชำระออกเป็น 10 งวด งวดละเท่าๆกัน โดยให้ปีที่ผู้รับใบอนุญาตประมูลคลื่นความถี่ได้ตามคำสั่งหรือประกาศเริ่มนับเป็นงวดแรก และเมื่อสำนักงาน กสทช.พิจารณาแบ่งเงินประมูลคลื่นความถี่ต้องชำระในแต่ละงวดได้แล้ว ให้ผู้รับใบอนุญาตชำระเงินประมูลคลื่นความถี่ตามงวดดังกล่าวตั้งแต่ปีพ.ศ.๒๕๖๓ เป็นต้นไป สำหรับงวดที่ต้องชำระในปีพ.ศ.2563 ให้ชำระรวมกับเงินชดเชยของงวดที่ผ่านมาด้วย
นอกจากนี้ให้สำนักงาน กสทช. พิจารณาเรียกคืนคลื่นความถี่ย่าน 700 MHz ในช่วง 694-790 MHz จากผู้รับอนุญาตให้ใช้คลื่นความถี่เพื่อให้บริการโทรทัศน์ภาคพื้นดินในระบบดิจิตอลอื่นนอกจากผู้รับใบอนุญาตให้ใช้คลื่นความถี่เพื่อให้บริการโทรทัศน์ภาคพื้นดินในระบบดิจิตอลที่ประสงค์จะคืนใบอนุญาต เพื่อนำไปจัดสรรใหม่สำหรับกิจการโทรคมนาคม และให้สำนักงาน กสทช. พิจารณากำหนดการทดแทน ชดใช้ หรือจ่ายค่าตอบแทนให้กับผู้เรียกคืนคลื่นความถี่ดังกล่าว
&lt;คลิกอ่านฉบับเต็ม…&gt;…
ทั้งนี้สำหรับผู้ประกอบการคมนาคมที่ยังต้องชำระค่าใบอนุญาตงวดสุดท้าย(งวดที่4) ทั้ง 3 ราย ได้แก่ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC และ บริษัท ทรู คอร์ปอเรชั่น จำกัด (มหาชน) หรือ TRUE
สำหรับงวดการชำระเงินค่าประมูลคลื่นความถี่ 900 MHz แบ่งการชำระออกเป็น 4 งวด โดย ADVANC ชนะประมูลจำนวน 2×10 MHz ที่ราคา 75,754 ล้านบาท เมื่อปี 2558 โดยงวดแรกชำระ 8,040 ล้านบาท เมื่อปี 2559 งวดที่ 2 ชำระ 4,020 ล้านบาท เมื่อปี 2561 งวดที่ 3 ชำระ 4,020 ล้านบาท ซึ่งจะครบกำหนดชำระในเดือน ก.ค. 2562 ส่วนงวดที่ 4 ต้องชำระ 59,574 ล้านบาท ในปี 2563
ส่วน TRUE ชนะประมูลจำนวน 2×10 MHz ที่ราคา 76,298 ล้านบาท เมื่อปี 2558 ได้งวดแรกชำระ 8,040 ล้านบาท เมื่อปี 2559 งวดที่ 2 ชำระ 4,020 ล้านบาท เมื่อปี 2561 งวดที่ 3 ชำระ 4,020 ล้านบาท ได้ชำระไปแล้วเมื่อวันที่ 1 เม.ย. 2562 ที่ผ่านมา ส่วนงวดที่ 4 ต้องชำระ 60,218 ล้านบาท ในปี 2563
ขณะที่ DTAC ชนะประมูลจำนวน 2×5 MHz ที่ราคา 38,064 ล้านบาท เมื่อปี 2561 ได้งวดแรกชำระ 4,020 ล้านบาท เมื่อปี 2561 งวดที่ 2 ชำระ 2,010 ล้านบาท ในปี 2563 งวดที่ 3 ชำระ 2,010 ล้านบาท ในปี 2564 ส่วนงวดที่ 4 ต้องชำระ 30,024 ล้านบาท ในปี 2565
ขณะที่ผู้ประกอบการกิจการโทรทัศน์ (ทีวีดิจิทัล) 11 ราย จะได้รับการชดเชยการเรียกคืนคลื่นความถี่ 700 MHz เพื่อนำไปประมูล 5G โดยจากการสำรวจทีมข่าว “ข่าวหุ้นธุรกิจออนไลน์” พบว่า ผู้ประกอบการทีวีดิจิทัลที่ยังค้างชำระค่าใบอนุญาตทีวีดิจิตอลจะได้รับการเยียวยามีดังนี้
